শাহবাগী

শাহবাগী হলো বাংলাদেশে আক্রমণাত্মক ইসলামপন্থী রাজনৈতিক গোষ্ঠীগুলোর দ্বারা ব্যবহৃত একটি বিভাজক বা উত্ত্যক্তকারী শব্দ, যা তাদের বিরোধিতা করে এমন যেকোনো সম্প্রদায়ের নানান মূল্যবোধের ব্যক্তিকে নির্দেশ করতে ব্যবহার করা হয়।  এই শব্দটির উৎপত্তি ঘটে  ২০১৩-র শাহবাগ আন্দোলনের সময়, যখন ধর্মনিরপেক্ষ ও বামপন্থী বিক্ষোভকারীরা দণ্ডিত যুদ্ধাপরাধী এবং বাংলাদেশ জামায়াতে ইসলামীর নেতা আব্দুল কাদের মোল্লার মৃত্যুদণ্ডের দাবিতে ঢাকার শাহবাগে সমবেত হয়েছিলেন। এটি ইসলামপন্থী বিভিন্ন গোষ্ঠী কর্তৃক বাংলাদেশে রাজনৈতিক ও সামাজিক প্রেক্ষাপটে শিল্পকলার সাথে যুক্ত ব্যাক্তিত্ব কিংবা সংস্কৃতিকর্মী, উদারতাবাদী, এলজিবিটি-অধিকারপন্থী, ধর্মনিরপেক্ষতাবাদী ব্যক্তি ও গোষ্ঠীদের উদ্দেশ্য করতে দেখা যায়।

ব্যুৎপত্তি

শাহবাগী শব্দটির উদ্ভব ঘটে ২০১৩ সালের শাহবাগ আন্দোলন থেকে, যা ব্লগার ও অনলাইন কর্মীদের আহ্বানে শুরু হয়। এই আন্দোলনে জামায়াত নেতা আব্দুল কাদের মোল্লার ফাঁসির দাবি জানানো হয়। পরবর্তীতে এটি বিভিন্ন ধর্মনিরপেক্ষ ও বামপন্থী সংগঠনের নেতৃত্বে গণজাগরণ মঞ্চ নামে পরিচিতি পায়। শাহবাগ আন্দোলনের বিরোধী হেফাজতে ইসলাম বাংলাদেশ, প্রায়শই এই আন্দোলনকে "নাস্তিকদের" পরিচালিত একটি আন্দোলন হিসেবে অভিহিত করে। তারা এই বক্তব্যকে সমর্থন করার জন্য কিছু নির্দিষ্ট ব্লগারের নির্বাচিত লেখাগুলো ব্যাপকভাবে প্রচার করে, যা অনেকের মতে শাহবাগ আন্দোলনকে ঘিরে সৃষ্ট বিতর্কের মাত্রা উল্লেখযোগ্যভাবে বৃদ্ধি করে।যদিও প্রথমত ২০১৩ সালের আন্দোলনে‌ অংশগ্রহণকারীদের বুঝাতে শব্দটি ব্যবহার করা হতো, ২০২৪ সালের ছাত্র-জনতার অভ্যুত্থান এর পর, বিভিন্ন ইসলামপন্থী দল এবং তাদের কর্মীরা ব্যাপকভাবে জাতি, ধর্ম, বর্ণ বা লিঙ্গ নির্বিশেষে যারা তাদের যেকোনো চিন্তাধারার বিরোধিতা করে বলে মনে করে তাদের শাহবাগী বলে চিহ্নিত করা শুরু করে।

শব্দটির ব্যবহার
২৯ ডিসেম্বর ২০১৩ সালে, ফেইসবুকে একজন নির্যাতিতার ছবি শেয়ার করে বাংলাদেশের প্রাক্তন প্রধানমন্ত্রী খালেদা জিয়া লেখেন:

জুলাই বিপ্লবের পর, "শাহবাগী-বিরোধী ঐক্য" নামক সংগঠন একটি প্রতীকী প্রতিবাদ করে যেখানে একটি গরুর নাম "শাহবাগী" রাখা হয় এবং "গোসল কর শাহবাগী" লেখা একটি ব্যানারের পাশে সেটিকে গোসল করানো হয়।

ডিসেম্বর ২০২৪ সালে, নিউ এজ পত্রিকার সম্পাদক নূরুল কবীর, সলিমুল্লাহ খান সম্পর্কে মন্তব্য করতে গিয়ে তাকে 'শাহবাগী' হিসেবে আখ্যায়িত করেন।

ডিসেম্বর ২০২৪ সালে, এক সেমিনারে হেফাজতে ইসলাম বাংলাদেশের যুগ্ম-মহাসচিব মাওলানা মামুনুল হক এই দলটিকে "আওয়ামী লীগ সৃষ্ট নাস্তিক" হিসেবে অভিহিত করেন, তাদের উদ্দেশ্য "ইসলামী মূল্যবোধের বিরুদ্ধে কাজ করা"। একই বছরের ১৬ ডিসেম্বর, এক সমাবেশে বাংলাদেশ জামায়াতে ইসলামীর আমির শফিকুর রহমান বলেন যে, ২০১৩ সালের শাহবাগ আন্দোলনে অংশগ্রহণের জন্য "শাহবাগীদের" আইনি প্রক্রিয়ার মাধ্যমে জবাবদিহির আওতায় আনা উচিত।

জানুয়ারি ২০২৫ সালে, ঢাকায় অনুষ্ঠিত একটি প্রদর্শনীতে বাংলাদেশ ইসলামী ছাত্রশিবির “গোসল কর শাহবাগী” স্লোগান ব্যবহার করে। পরবর্তীতে জাহাঙ্গীরনগর বিশ্ববিদ্যালয়ের এক সম্মেলনে ছাত্রশিবিরের কেন্দ্রীয় সভাপতি জাহিদুল ইসলাম বলেন, এই স্লোগানের মাধ্যমে বাংলাদেশের রাজনীতি থেকে ফ্যাসিবাদ দূর করার ইঙ্গিত দেওয়া হয়েছে। পরে একটি ফেসবুক স্ট্যাটাসে তিনি শাহবাগীদের ‘ফ্যাসিবাদের দালাল’ বলে অভিহিত করেন এবং বলেন, আদর্শিক আধিপত্যের মাধ্যমে বাংলাদেশে ফ্যাসিবাদ ও ইসলামবিদ্বেষ প্রতিষ্ঠার জন্য তারাই দায়ী। ১৮ই জানুয়ারি, ঢাকা কলেজের শিক্ষার্থীরা শাহবাগী-বিরোধী স্লোগান দিয়ে বাংলাদেশ ছাত্র ইউনিয়নের (বিএসইউ) বিরুদ্ধে একটি মিছিল বের করে।

মার্চ ২০২৫ সালে, একদল বামপন্থী বিক্ষোভকারীর বিরুদ্ধে কয়েকজন পুলিশ কর্মকর্তার ওপর হামলার অভিযোগ ওঠে, যা তীব্র সমালোচনার জন্ম দেয়। পুলিশের ওপর হামলার ঘটনায় বৈষম্যবিরোধী ছাত্র আন্দোলন (বৈছাআ) এর সমন্বয়ক আবু সাদিক কায়েম এবং জাতীয় নাগরিক পার্টির দক্ষিণাঞ্চলীয় প্রধান সংগঠক হাসনাত আবদুল্লাহ এই অবমাননাকর শব্দটি ব্যবহার করে তাদের সমালোচনা করেন। বিএনপি রাজনীতিবিদ ইশরাক হোসেন গণজাগরণ মঞ্চকে "শাহবাগী" আখ্যা দিয়ে সমালোচনা করেন।  কুমিল্লা বিশ্ববিদ্যালয়, জাহাঙ্গীরনগর বিশ্ববিদ্যালয় এবং ঢাকা বিশ্ববিদ্যালয়ের শিক্ষার্থীরা  ফ্যাসিবাদ-বিরোধী ও শাহবাগী-বিরোধী স্লোগানসহ বিক্ষোভ আয়োজন করেন। বিক্ষোভকারীরা ২০১৩ সালের আন্দোলনে ভূমিকার জন্য লাকী আক্তারকে "শাহবাগী" আখ্যা দিয়ে তার গ্রেপ্তারের দাবিও জানান।

এপ্রিল ২০২৫ সালে, বামপন্থী ছাত্রসংগঠন বাংলাদেশ ছাত্র ইউনিয়ন-এর নেতা উমামা ফাতেমা নারীবিষয়ক সংস্কার কমিশনের প্রস্তাবিত বিতর্কিত প্রতিবেদনের পক্ষে সমর্থন জানান। কমিশনের প্রতি তার সমর্থন জানানোর পর, এর বিরোধীরা তাকে 'শাহবাগী' হিসেবে আখ্যায়িত করেন। পরবর্তীতে তিনি একটি ফেসবুক পোস্টে এই ধরনের নামকরণ ও এর সাম্প্রতিক বিস্তার সম্পর্কে আলোচনা করেন।

মে ২০২৫ সালে, একটি সাক্ষাৎকারে ইনকিলাব মঞ্চের মুখপাত্র শরিফ ওসমান হাদি মন্তব্য করেন যে, শাহবাগীরা বাংলাদেশে আইন-শৃঙ্খলা পরিস্থিতি ধ্বংস করেছে।

২৭ মে ২০২৫ সালে, রাজশাহী বিশ্ববিদ্যালয়ে শাহবাগী-বিরোধী বিভিন্ন স্লোগান দিয়ে একটি বিক্ষোভ অনুষ্ঠিত হয়।হেফাজতে ইসলাম বাংলাদেশ এক বিবৃতিতে শাহবাগীদের সংশ্লিষ্টতার অভিযোগ এনে শাপলা চত্বর গণহত্যার বিচার দাবি করে

ইসলামী ছাত্র শিবিরের কেন্দ্রীয় প্রকাশনা সম্পাদক সাদিক কায়েম অভিযোগ করেন, শাহবাগের আন্দোলনকারীরা 'মব কালচার' বা উন্মত্ত জনতার সংস্কৃতি, বিচার বহির্ভূত হত্যাকাণ্ড এবং   জোরপূর্বক গুমের মাধ্যমে একটি ফ্যাসিবাদী শাসনকে বৈধতা দিয়েছে। ইসলামী ছাত্র শিবিরের ঢাকা বিশ্ববিদ্যালয় শাখার সভাপতি এস. এম. ফরহাদ বলেন, মুক্তিযুদ্ধ থেকে শুরু করে শাহবাগ পর্যন্ত সকল গণহত্যার যথাযথ বিচার হতে হবে। তিনি আরও বলেন, কেলেঙ্কারি, অপহরণ, মব সন্ত্রাস বা অন্যায় প্রভাব দ্বারা কলঙ্কিত যেকোনো প্রক্রিয়া 'বিচারিক হত্যাকাণ্ড' হিসেবে গণ্য হবে।

২৭ ডিসেম্বর ২০২৫ সালে, ইনকিলাব মঞ্চের মুখপাত্র শরিফ ওসমান হাদি হত্যাকাণ্ডের বিচারের দাবিতে শাহবাগে বিক্ষোভকারীরা স্লোগান দেন: 

আরও দেখুন
বাংলাদেশে উদারনীতিবাদ
 চালাইদেন
 নাটক কম করো পিও
 ২০১৩ শাপলা চত্বর বিক্ষোভ
 যিন্দিক
 মালাউন

তথ্যসূত্র

বহিঃসংযোগ

বিষয়শ্রেণী:অর্থবোধকতা
বিষয়শ্রেণী:পরপীড়ন
বিষয়শ্রেণী:বিরুদ্ধ সমালোচনা
বিষয়শ্রেণী:পূর্বসংস্কার ও বৈষম্য
বিষয়শ্রেণী:বাংলাদেশের রাজনীতি
বিষয়শ্রেণী:বামপন্থী রাজনীতি
বিষয়শ্রেণী:বাংলাদেশে ধর্মনিরপেক্ষবাদ
বিষয়শ্রেণী:ছাত্র–জনতার অভ্যুত্থানের পরিণাম
বিষয়শ্রেণী:ইসলামভীতি